วิกิพีเดีย:ปุจฉา-วิสัชนา/กรุ/สังคมศาสตร์และประวัติศาสตร์/เมษายน 2554

== ผู้ที่พระราชทานนามใหม่ว่า พระปฐมเจีย์ คือใคร**
ผู้ที่พระราชทานว่นามใหม่ว่า พระปฐมเจดีย์ คือใคร
พระบาทสมเด็จพระจอมเกล้าเจ้าอยู่หัว(รายละเอียดอื่นๆดูที่บทความพระปฐมเจดีย์) --Mahatee | พูดคุย  (ฝากข้อความ) 13:27, 1 เมษายน 2554 (ICT)

**Abraham van Helsing**
อยากทราบว่า อับราฮัม แวน เฮลซิง เป็นบุคคลที่มีตัวตนอยู่จริงทางประวัติศาสตร์หรือเปล่าครับ--124.121.20.163 00:06, 9 เมษายน 2554 (ICT)- ถ้าเป็น:en:Abraham Van Helsingที่มาจากเรื่องแดร็กคิวล่าล่ะก็ ไม่มีครับ แต่ถ้าคิดจะเอาไปใช้ในงานตัวเองล่ะก็ไม่มีปัญหาจ้า เพราะตัวละครตัวนี้เป็นตัวละครสาธารณะ ไม่มีลิขสิทธิ์แล้ว In Heaven, everything is fine. 09:09, 9 เมษายน 2554 (ICT)

**จังหวัดสกลนครมีนายกรัฐมนตรีมากี่คนจนถึงปัจจุบัน**
อยากถามว่าจังวันสกลนครนั้นมีเจ้าเมืองที่ครองเมืองตั้งแต่อดีตมานั้นมีกี่คนชื่อรายบ้าง--125.26.234.229 16:16, 9 เมษายน 2554 (ICT)
ถ้าหากหมายถึง รายนามผู้ว่าราชการจังหวัดสกลนคร ตั้งแต่ พ.ศ. 24XX จนถึงปัจจุบัน  ก็มีในกูเกิล และ มีในเว็บไซต์ของจังหวัดสกลนคร --223.206.85.66 20:37, 14 เมษายน 2554 (ICT)

**ศาสตราจารย์**
ประเทศไทยมี ศาสตราจารย์ ทั้งหมดกี่คน--Kit461 04:16, 17 เมษายน 2554 (ICT)
: ไม่น่าจะมีใครนับไว้ครับ เพราะเป็นอำนาจของแต่ละมหาวิทยาลัยจะตั้งใครเป็นศาสตราจารย์ --Aristitleism 21:03, 23 เมษายน 2554 (ICT)
:: ศาสตราจารย์ในประเทศไทยต้องได้รับการโปรดเกล้าฯ เรื่องที่ผ่านการโปรดเกล้าฯ เช่นนี้ย่อมมีการบันทึกไว้อย่างเป็นระบบและสามารถตรวจสอบได้จากเอกสารราชการ -- อนึ่ง ท่านต้องการทราบจำนวนศาสตราจารย์ที่เคยมีมาทั้งหมด หรือที่ยังมีชีวิตอยู่เท่านั้น ถ้าจะตรวจสอบว่ายังมีชีวิตอยู่หรื่อไม่ก็ต้องไปตรวจสอบกับทะเบียนราษฎร์อีกที --taweethaも 11:19, 26 เมษายน 2554 (ICT)
::: ตำแหน่งทางวิชาการนี่ อาจารย์แต่ละท่านจะต้องทำผลงานเพื่อยื่นเสนอขอตำแหน่งจากส่วนที่ดูแล ซึ่งเป็นส่วนกลางของแต่ละประเทศครับ ไม่ใช่ว่าแต่ละมหาวิทยาลัยจะตั้งใครขึ้นมาก็ได้ครับ อนึ่ง ตำแหน่งศาสตราจารย์ หรือศาสตราจารย์พิเศษนั้น ในแต่ละสาขาวิชาจะมีการกำหนดไว้ตายตัวว่ามีจำนวนเท่าไร การที่รองศาสตราจารย์สักคนจะก้าวขึ้นมาเป็นศาสตราจารย์ได้นั้น จะต้องรอให้ศาสตราจารย์คนเดิมพ้นจากตำแหน่งหน้าที่ก่อนครับ (เท่าที่รู้มานะ) --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 02:16, 7 พฤษภาคม 2554 (ICT)
:::: การแต่งตั้งศาสตราจารย์ เป็นตำแหน่งทางวิชาการ และเป็นตำแหน่งทางราชการของอาจารย์มหาวิทยาลัยด้วย (ศาสตราจารย์ ระดับ 10, ศาสตราจารย์ ระดับ 11) ซึ่งเป็นตำแหน่งราชการระดับ 10 ขึ้นไป ต้องมีพระบรมราชโองการโปรดเกล้าฯ เช่น  ประกาศสำนักนายกรัฐมนตรี เรื่อง แต่งตั้งข้าราชการพลเรือนในสถาบันอุดมศึกษา (จำนวน ๑๙ ราย) ซึ่งข้อมูลจำนวนศาสตราจารย์ทั้งหมด (อดีต และปัจจุบัน) สำนักงานคณะกรรมการการอุดมศึกษา ในฐานะที่เป็นหน่วยงานกำกับดูแลจะเป็นหน่วยงานที่มีหน้าที่รวบรวมข้อมูล เนื่องจากทุกมหาวิทยาลัยจะต้องรายงานจำนวนอาจารย์ประจำ ให้ สกอ. ทราบทุกปีอยู่แล้ว เพื่อประกอบการประเมินมาตรฐานการศึกษา ถ้าอยากทราบข้อมูลจริงๆ ต้องประสานขอข้อมูลที่ สกอ. ครับ (ผมจะลองประสานอีกทาง) --Pongsak ksm 15:39, 9 สิงหาคม 2554 (ICT)
: ขออภัยนะคะ ข้อมูลที่ว่า "การที่รองศาสตราจารย์สักคนจะก้าวขึ้นมาเป็นศาสตราจารย์ได้นั้น จะต้องรอให้ศาสตราจารย์คนเดิมพ้นจากตำแหน่งหน้าที่ก่อน" เป็นข้อมูลที่ผิด จริงๆแล้ว ใครจะขอตำแหน่งศาสตรจารย์ก็ได้ แต่ต้องดำรงตำแหน่งรองศาสตรจารย์มาแล้วอย่างน้อย 2 ปี และมีผลงานวิชาการครบตามเกณฑ์ของศาสตราจารย์ซึ่งอยู่ในระดับที่มีคุณภาพสูงกว่ารองศาสตราจารย์ ผู้ประเมินในการเลื่อนรองศาสตราจารย์ให้เป็นศาสตราจารย์จะเป็นศาสตราจารย์ระดับ 11 ต่างจากการประเมินผู้ช่วยศาสตราจารย์ขึ้นเป็นรองศาสตราจารย์ จะต้องเป็นศาสตราจารย์ระดับ 10 (ข้อมูลเก่าเมื่อยังมีระบบซีอยู่)ข้อมูลเพิ่มเติมสามารถดูได้ที่เว็บไซต์ของ กพอ. ซึ่งเป็นหน่วยงานที่รับผิดชอบในการแต่งตั้งบุคคลให้ดำรงตำแหน่งทางวิชาการร่วมกับสภามหาวิทยาลัยแต่ละแห่ง และรู้สึกว่ากพอ.จะทำฐานข้อมูลผู้ดำรงตำแหน่งทางวิชาการในประเทศไทย แต่ไม่ทราบว่าเผยแพร่ทางเว็บหรือยัง ยังไม่เคยเปิดดูค่ะ--PAHs 17:11, 7 กันยายน 2554 (ICT)

**กรุงเทพ**
ทำไมชื่อเมืองหลวงของไทยถึงยาวกว่าประเทศอื่น--Kit461 04:16, 17 เมษายน 2554 (ICT)
:เพราะต้องการเด่นกระมังครับ แต่ถึงกระนั้นชื่อเมืองบางเมืองในประเทศอื่นก็ยาวมากเช่นกัน อาทิ ตาอูมาตาวากาตังกีฮังกาโกอาอูอาอูโอตามาทีอาโปกาอีเวนูอากีตานาตาฮู --octahedron80 12:32, 20 เมษายน 2554 (ICT)
 ผมว่าน่าจะเป็นเรื่องของธรรมเนียม ค่านิยมมากกว่านะครับ อย่าลืมว่าแต่เดิมนั้น สมัยยุคกรุงศรี ชื่อเต็มของอยุธยาสมัยนั้นก็ยาวเหมือนกันนะครับ  --58.147.10.121 20:26, 23 เมษายน 2554 (ICT)
มันเป็นธรรมเนียมจริงครับ แต่ไม่ใช่เฉพาะของไทย แต่เป็นของแถบ ๆ นี้อยู่แล้วที่ดูเหมือนจะรับมาจากอินเดียอีกที เหมือนเมืองนพบุรีศรีนครพิงค์เชียงใหม่, นครโยนกไชยบุรีศรีช้างแสน, กรุงเทพทวารวาดีศรีอโยธยา, กรุงศรีสัตนาคนหุตล้านช้าง ฯลฯ โดยเฉพาะชื่อ "กรุงเทพ" (รวมถึง "ทวารวดี" และ "อโยธยา" ที่ปรากฏในสร้อย รวมถึงสร้อยชื่อกรุงเทพมหานครอมรรัตนโกสินทร์ฯ) ได้รับอิทธิพลมาจากอินเดีย โดยชื่อ "กรุงเทพ" ก็ดี, "ทวารวดี" ก็ดี และ "อโยธยา" ก็ดี เป็นชื่อเมืองของพระรามและพระกฤษณะซึ่งเป็นนารายณ์อวตาร เป็นไปตามความเชื่อที่รับเข้ามาว่ากษัตริย์คือนารายณ์อวตาร ชื่อ "กรุงเทพ" นั้นใช้กันมาตั้งแต่อยุธยา พอธนบุรี และรัตนโกสินทร์ ก็เอามาใช้อีก คำคำนี้ รวมถึงสร้อยที่ต่อมาอีกหน่อยด้วยกันนั้น ความจริงมีความหมายในทางพฤตินัยแค่ว่า "เมือง" ชื่อ "กรุงเทพมหานคร" จริง ๆ จึงไม่ใช่ชื่อเมืองหลวงปัจจุบัน แต่เป็น "อมรรัตนโกสินทร์" (เหมือนที่ปรากฏในประกาศเก่า ๆ ว่า เรียกเมืองหลวงว่า "กรุงรัตนโกสินทร์") --Aristitleism 20:37, 23 เมษายน 2554 (ICT)
 ถ้าเป็นมุมมองทางสังคมวิทยา การตั้งชื่อให้กับบุคคล สถานที่ หรือสิ่งของใดๆ อาจมีความหมายทางสถานะทางสังคม เช่นบ่งบอกถึงขนาด ความหรูหรา หรือฐานันดร หรือไม่ก็อาจจะสื่อถึงความตั้งใจอย่างใดอย่างหนึ่งซึ่งแสดงออกมาจากความหมายของชื่อนั้น หากเป็นมุมมองทางจิตวิทยา ก็อาจจะเป็นความต้องการส่วนตัวของผู้ตั้งชื่อ หรือผู้ที่อนุมัติในการตั้งชื่อนั้น ถ้าเป็นมุมมองทางรัฐศาสตร์ บางทีอาจตั้งชื่อเพื่อการมีความสัมพันธ์อันดีกับเมืองอื่นๆ คำตอบใดที่น่าจะเป็นเหตุผลจริงๆ ก็อาจจะต้องพึ่งพานักประวัติศาสตร์ในการค้นหาข้อมูลที่จำเป็น...
: อาจไม่ได้ตั้งใจให้ใช้เป็นชื่อที่ใช้งานจริง ก็เพียงแต่งกลอนมาบทหนึ่งที่ขึ้นด้วยชื่อเพื่อเป็นการเฉลิมฉลองพระนครใหม่เท่านั้น กระนั้นก็ดี อัตลักษณ์ของรัตนโกสินทร์ก็มิได้เกิดเพียงชั่งข้ามคืน ถึงแผ่นดินรัชกาลที่ 3-4 ไปแล้ว จึงเกิดอัตลักษณ์ที่เป็นรูปธรรมอย่างปัจจุบัน เพื่อให้เข้าใจเรื่องนี้ง่ายขึ้น ขอให้ไปดูว่า (1)​ ในช่วง ร.1-ร.3 สยามประเทศ เรียกตัวเองว่าอะไร (2) ร.1-ร.2 แท้จริงแล้วมีพระนามอย่างที่เราเรียกกันหรือไม่ 
: อาจลองเทียบความหมายของชื่อกรุงเทพฯ กับตาอูมาตาวากาตังกีฮังกาโกอาอูอาอูโอตามาทีอาโปกาอีเวนูอากีตานาตาฮู ดูก็ได้ คำที่ร้อยเรียงกันมาเป็นชื่อนั้นมิใช่คำนามทั้งหมด แต่มีกริยาประกอบด้วย เป็นการเล่าเรื่องราวหรือพรรณาเกี่ยวกับสถานที่ --taweethaも 11:14, 26 เมษายน 2554 (ICT)

**เจ้าจอมปราง**
ข้อมูลของเจ้าจอมปรางได้สอบทานกับหลักฐานอื่นเช่น ปี พ.ศ.ที่เกิดเหตุ..บุคคลที่เกี่ยวข้องจากข้อมูลที่หอสมุดแห่งชาติครบถ้วนหรือยัง..ต้องการข้อมูลที่น่าเชื่อถือกว่านี้ 13:37, 22 เมษายน 2011 (ICT)

**เขตปกครองระดับตำบลของประเทศไทย**
อยากทราบว่า 
#ตำบลที่ไม่มีกำนัน สารวัตรกำนัน บลาๆๆ ฯลฯ จะยังถือเป็นเขตปกครองส่วนภูมิภาคหรือไม่? ในเมื่อได้ยกเลิกตำแหน่งนักปกครองไปแล้ว
#องค์การบริหารส่วนตำบล กับเทศบาล นั้นสังกัดระดับใด ซับเซทอำนาจบริหารมาจากใคร องค์การบริหารส่วนจังหวัด หรือว่า นายอำเภอ ?
#ในการทำแผนที่ และการเขียนบทความ หากจะแบ่งย่อยจากระดับอำเภอ ควรแบ่งในลักษณะใดต่อ แบบส่วนภูมิภาค(ตำบล) หรือแบบส่วนท้องถิ่น(อบต. ทศ.)
#24px คุยกับผู้ใช้:Thanyakij|Lv.2 กรวยส้ม โซนอยด์ • 08:16, 24 เมษายน 2554 (ICT)
ถามดีครับ จะตอบคำถามนี้คิดว่าต้องดูตามกฎหมายเป็นหลัก
# อยากให้ยกอ้างอิงมาด้วยว่า ตำบลใดยกเลิกกำนัน และยกเลิกเพราะเหตุใด แต่ในเบื้องต้นผมไม่คิดว่าจะส่งผลกระทบต่อสถานะของเขตการปกครองส่วนภูมิภาค เว้นแต่จะประกาศในราชกิจจานุเบกษาให้เป็นอย่างอื่น
# อ้างตาม พ.ร.บ. ระเบียบบริหารงานบุคคลส่วนท้องถิ่น พ.ศ. 2542  อำนาจนั้นได้มาตามกฎหมาย ไม่จำเป็นต้องได้มาจากบุคคลใดบุคคลหนึ่ง ส่วนที่ถามว่าสังกัดใครหรือใครคุมก็มีคณะกรรมการที่คล้ายๆ บอร์ดของหน่วยงานอิสระหรือหน่วยงานเอกชนดังนี้ 
#* คณะกรรมการองค์การบริหารส่วนจังหวัด มีผู้ว่าฯ นั่งแท่นเป็นประธาน แลมี technocrat/bureaucrat อีกสามนายเป็นตัวแทนจากส่วนกลาง จากนั้นจึงมีคนจาก อบจ. สี่นาย ปิดท้ายด้วยผู้ทรงคุณวุฒิอีกสี่นาย (เปลี่ยนนายเป็นนาง/นางสาวตามแต่กรณี)
#* คณะกรรมการพนักงานเทศบาล มีผู้ว่าฯ นั่งแท่นเป็นประธาน แลมี technocrat/bureaucrat อีกห้านาย พวกจากเทศบาลหกหน่อ ปิดท้ายด้วยผู้ทรงคุณวุฒิอีกหกท่าน
#* คณะกรรมการพนักงานส่วนตำบล มีผู้ว่าฯ นั่งแท่นเป็นประธาน แลมี นายอำเภออีกแปดนาย ผู้แทน อบต. เก้าหน่อ ปิดท้ายด้วยผู้ทรงคุณวุฒิอีกเก้าท่าน
# ควรทำเสียทั้งสองแบบ แต่เน้นองค์การปกครองส่วนท้องถิ่น (อปท.) ให้มากขึ้น เพราะผมเชื่อว่าในอนาคตอำนาจจากส่วนกลางจะถ่ายทอดไปยัง อปท. มากกว่านี้อีก โดยเฉพาะเมื่อกฎหมายภาษีที่ดินและโรงเรือนมีผลบังคับใช้ การทำแผนที่หรือบทความโดยเน้น อปท. เป็นการเน้นที่คนหรือตัวประชากร แต่การทำแผนที่ตามการปกครองส่วนภูมิภาคเป็นการเน้นที่พื้นที่ เอาดินเป็นตัววัด มิใช่เอาคนเป็นที่ตั้ง และเป็นความคิดแบบเดิมๆ ที่คนจากส่วนกลางใคร่จะขีดเส้นบนกระดาษอย่างไรก็ได้ แต่ อปท. เป็นการสะท้องความเป็นอยู่ในปัจจุบันมากกว่า
--taweethaも 09:37, 24 เมษายน 2554 (ICT)
# พระราชบัญญัติลักษณะปกครองท้องที่ พระพุทธศักราช 2457 มาตรา 29 ทวิ ว่า ให้มีกำนันในทุก ๆ ตำบลเสมอ และมาตรา 3 วรรค 2 (ซึ่งเพิ่มเข้ามาเมื่อ 2552) ว่า "การยกเลิกตำแหน่งกำนัน ผู้ใหญ่บ้าน แพทย์ประจำตำบล สารวัตรกำนันและผู้ช่วยผู้ใหญ่บ้าน จะกระทำมิได้" แล้วมีเหตุผลในการเพิ่มว่า "เพื่อให้คงมีตำแหน่งกำนัน ผู้ใหญ่บ้าน แพทย์ประจำตำบล สารวัตรกำนัน ผู้ช่วยผู้ใหญ่บ้านในทุกตำบล หมู่บ้านต่อไป  จึงจำเป็นต้องตราพระราชบัญญัตินี้"
# อย่างไรก็ดี ตำบลใดที่มีการจัดตั้งเทศบาลเมืองและเทศบาลนครแล้ว จะไม่มีกำนัน ผู้ใหญ่บ้าน ฯลฯ อีกครับ ส่วนเทศบาลตำบล ถ้าไม่จำเป็นต้องมีกำนัน ผู้ใหญ่บ้าน ฯลฯ อีก ก็จะมีประกาศให้ยกเลิกไป ตาม พระราชบัญญัติเทศบาล พ.ศ. 2496 มาตรา 4 (ซึ่งแก้ไขเมื่อ 2546)
# ผมไม่แน่ใจว่า พระราชบัญญัติเทศบาล พ.ศ. 2496 มาตรา 4 นี้จะขัดกับ พระราชบัญญัติลักษณะปกครองท้องที่ พระพุทธศักราช 2457 มาตรา 3 วรรค 2 ข้างต้นหรือไม่ แต่ผมตีความว่า มาตรา 3 วรรค 2 นี้ ทำให้มาตรา 4 เป็นหมันไป ตามหลักที่ว่า ถ้ากฎหมายเก่าขัดกับกฎหมายใหม่ กฎหมายเก่าเป็นอันถูกกฎหมายใหม่ยกเลิกไปโดยปริยาย เรียกว่า "การยกเลิกกฎหมายโดยปริยาย" (implied repeal) ครับ (ทั้งนี้ คงต้องรอให้เกิดปัญหา แล้วไปให้ศาลวินิจฉัยจริง ๆ ต่อไปครับ ผมได้แค่แสดงความคิดเห็น)
# องค์การบริหารส่วนตำบล และเทศบาล เป็นการปกครองส่วนท้องถิ่น (ประเทศไทยแบ่งการปกครองเป็น ส่วนกลาง คือ กระทรวง ทบวง กรม, ส่วนภูมิภาค คือ จังหวัด และตำบล, ส่วนท้องถิ่น คือ กรุงเทพฯ เมืองพัทยา องค์การบริหารส่วนตำบล ฯลฯ)
# องค์การบริหารส่วนตำบลไม่สังกัดใคร ไม่อยู่ในอาณัติใคร เป็นอิสระในการดำเนินการ (เพียงบางเรื่องที่กฎหมายให้อำนาจไว้ เพราะประเทศไทยเป็นรัฐเดี่ยว) และพระราชบัญญัติสภาตำบลและองค์การบริหารส่วนตำบล พ.ศ. 2537 มาตรา 90 ให้นายอำเภอคอยกำกับดูแล (supervision) อำนาจนี้ต่างกับอำนาจบังคับบัญชา (command) ซึ่งผมไม่ขอร่ายรายละเอียดมาก เป็นสาระของกฎหมายปกครอง
# ส่วนเทศบาลนั้น พระราชบัญญัติเทศบาล พ.ศ. 2496 มาตรา 7 วรรค 2 ว่า ให้เป็นทบวงการเมือง (public body) ตามประมวลกฎหมายแพ่งและพาณิชย์ ซึ่งเป็นนิติบุคคลมหาชน แต่ใน พ.ศ. 2535 มีการแก้บรรพ 1 ของ ป.พ.พ. ทั้งหมด โดยยกเลิกทบวงการเมืองไป และพระราชบัญญัติให้ใช้ ป.พ.พ. บรรพ 1 ที่ได้ตรวจชำระใหม่ พ.ศ. 2535 มาตรา 7 ว่า ให้ทบวงการเมืองที่ถูกเลิกไป คงเป็นนิติบุคคลต่อไป
# เทศบาลก็เหมือนกับองค์การบริหารส่วนตำบลครับ ที่เป็นอิสระในการดำเนินการในบางเรื่องตามที่กำหนด และไม่อยู่ในอาณัติใคร และพระราชบัญญัติเทศบาล พ.ศ. 2496 มาตรา 50 วรรค 2 ให้กระทรวงมหาดไทยกำกับดูแล
# ส่วนเรื่องทำแผนที่นั้น ผมไม่มีความเห็นครับ
: --Aristitleism 10:42, 24 เมษายน 2554 (ICT)
:# จริงๆ ตอนแรกผมใส่ไว้ในหน้าอภิปรายศาลาประชาคมนะ.... แต่ช่างเถอะ.... คือ หัวข้อ "การแบ่งเขตการปกครอง" ในบทความ "อำเภอเมืองนนทบุรี" ได้ระบุไว้ว่า "อำเภอเมืองนนทบุรีแบ่งเขตการปกครองย่อยเป็น 10 ตำบล แต่ละตำบลแบ่งออกเป็น หมู่บ้าน รวมทั้งหมด 77 หมู่บ้าน (หรือ 26 หมู่บ้าน หากไม่นับรวมในเขตเทศบาลนครนนทบุรีและเทศบาลเมืองบางศรีเมืองซึ่งไม่มีตำแหน่งกำนันและผู้ใหญ่บ้านแล้ว)" ซึ่ง เกิดความสงสัย ตำบลตลาดขวัญ สวนใหญ่ ท่าทราย บางเขน บางกระสอ และบางศรีเมือง นั้นไม่มี กำนัน และ ผญบ. แล้ว  ... แล้วทำไมจึงใช้วิธีเขียนว่า 77 หมู่บ้านเป็นหลักแล้วเอา 26 ไว้ในวงเล็บ (อำเภออื่นที่มีเทศบาลนคร เทศบาลเมือง ก็เป็นแบบนี้) เพราะในเขตเมือง/นคร เปลี่ยนการปกครองมาเป็น ชุมชน (แทนหมู่บ้าน) แล้ว จึงไม่เหลือหมู่บ้านให้นับอีก 
:# กลับเข้าเรื่องตำบล ตำบลยังมีการใช้งานตามทะเบียนราษฎร์ของที่ว่าการอำเภอก็จริง แต่ก็สงสัยว่า เทศบาลนครขนาดใหญ่อย่าง นครนนทบุรี และนครเชียงใหม่ ก็มีการแบ่งเขตปกครองเป็น "แขวง" แทนแล้ว  จะเสนอเนื้อหาเกี่ยวกับตำบลแค่ระดับไหนอย่างไร เนื้อหาแบบไหนควรอยู่ในบทความเขตปกครองท้องถิ่น เนื้อหาไหนอยู่ในเขตปกครองภูมิภาค
:# ที่บทความเดิม อำเภอเมืองนนทบุรี (จริงๆคือทุกอำเภอ ในวกพด) ได้ระบุว่า ท้องที่อำเภอเมืองนนทบุรีประกอบด้วยองค์กรปกครองส่วนท้องถิ่น 6 แห่ง ซึ่งความจริงผมก็เป็นคนเริ่มเสนอให้เพิ่มเมื่อนานมาแล้วเนี่ยแหละ แต่ว่าเกิดสงสัยว่า ตกลงแล้ว เทศบาล/อบต. มัน "แบ่ง" ออกมาจาก อำเภอ จริงหรือเปล่า .... โดยความเข้าใจว่า น่าจะเป็นซับเซทของ องค์การบริหารส่วนจังหวัด มากกว่า
:# สรุปแล้วก็อาจจะนำไปสู่การอภิปรายหาขอบเขตของการเสนอข้อมูลในเขตปกครองระดับต่างๆ แค่ไหน อย่างไร เพราะผมรู้สึกมึนงงมาก เมื่อก่อนก็มีสงครามแก้ไข ที่ อำเภอป่าแดด ทีหนึ่งแล้ว โดยผู้ใช้(ที่เข้าใจว่าเป็น คนในพื้นที่) ที่พยายามใส่ทุกอย่างลงไปในบทความระดับอำเภอ จนบางอย่างก็รู้สึกว่ามันเป็น shared ident ของอำเภออื่นๆ/จังหวัดอื่น ด้วย ก็เลยไม่แน่ใจว่า จังหวัดจะเสนอแค่ไหน อำเภอ ตำบล เสนอแค่ไหน แล้วเทศบาล-อบต. เสนอแค่ไหน อย่างไร
:# หวังว่าจะลอยกลับไปที่ ศล.ปชค. ตามเดิมนะ >_____> 24px คุยกับผู้ใช้:Thanyakij|Lv.2 กรวยส้ม โซนอยด์ • 13:02, 24 เมษายน 2554 (ICT)
ที่ผมย้ายมาที่นี่เพราะส่วนใหญ่แล้วคำถามน่าจะเป็น informative มากกว่าครับ หรือคุณต้องการเสนอนโยบาย/แนวปฏิบัติ วิกิพีเดียตรงไหน อย่างไรครับ --Horus | พูดคุย 13:24, 24 เมษายน 2554 (ICT)
# เทศบาล อบต. ฯลฯ ไม่ใช่ซับเซ็ตของอำเภอครับ ผมยืนยันได้ เพราะอำเภอเป็นการปกครองส่วนภูมิภาค ส่วน เทศบาล อบต. ฯลฯ เป็นการปกครองส่วนท้องถิ่น แต่ในการดำเนินการปกครองส่วนท้องถิ่น รัฐไทยซึ่งบริหารแบบรัฐเดี่ยว จะให้ฝ่ายภูมิภาคคอยกำกับดูแลฝ่ายท้องถิ่น กำกับดูแล คือ คอยดูเป็นช่วง ๆ มาทำอะไรไปยังไง ไหนรายงานมาบ้างซิ ถ้าทำไม่ถูกจะบอกผู้มีอำนาจให้ยุบนะเออ เป็นต้นครับ
# เทศบาล อบต. ฯลฯ เป็นอิสระของตัวครับ (แต่อาจรวมกันเป็นสมาคมเทศบาลแห่งประเทศไทย อะไรประมาณนั้น แต่คงไม่เกี่ยวกับการบริหารบ้านเมือง) นอกจากนี้ ไม่มีกฎหมายกำหนดให้ อบต. เป็นซับเซ็ตของ อบจ. ด้วยครับ พระราชบัญญัติองค์การบริหารส่วนจังหวัด พ.ศ. 2540 ก็ไม่ได้ให้ อบจ. มีอำนาจอะไรเกี่ยวกับควบคุมบังคับบัญชา อบต. เลยครับ ต่างฝ่ายต่างเป็นอิสระแก่กัน ในส่วนของตัว แต่มีคนกำกับดูแลอยู่แล้ว ดังที่ผมกล่าวไปข้างต้น เช่น นายอำเภอ ผู้ว่าฯ กระทรวงฯ ฯลฯ
--Aristitleism 13:56, 24 เมษายน 2554 (ICT)
:# แล้วกรณีบทความ อำเภอเมืองนนทบุรี (ความจริงก็ทุกอำเภอ) เอาไงดีครับ เราจะเอาขปค.ท้องถิ่นออกไป หรือว่า แก้ไขคำพูด หรือะไรยังไง 
:# อาจจะใชคำพูดผิด แต่เอาเป็นว่าเป็นการจัดกลุ่มละกัน อย่างเช่น จะบอกว่า "ประกอบด้วย x เทศบาล y อบต." ควรจะอยู่ในระดับอำเภอหรือจังหวัด - ข้อนี้ส่งผลกับการทำแผนที่ประกอบบทความด้วย เช่น บทความ  "อำเภอบางกรวย" แผนที่จะเป็น พื้นที่อำเภอบางกรวย แรเงาด้วยสีแดง กับพื้นที่อำเภออื่นๆที่ไม่แรเงา (ซึ่งมีฐานะเท่าหรือเทียบเท่ากัน) ในกรอบพื้นที่ที่ใหญ่กว่า คือจังหวัดนนทบุรี ทีนี้พอเปนส่วนท้องถิ่น เกิดผมจะแรเงาพื้นที่ เทศบาลเมืองบางบัวทอง แล้วพื้นที่ที่ไม่ต้องแรเงาล่ะ จะมีแค่ อปท.อื่นๆในเขตอำเภอบางบัวทอง หรือว่าเอาในเขตจ.นนทบุรี ทั้งจังหวัดดี ?
:# (ตอบ @horus) ตามข้อ 4 ข้างบนครับ 
: 24px คุยกับผู้ใช้:Thanyakij|Lv.2 กรวยส้ม โซนอยด์ • 14:19, 24 เมษายน 2554 (ICT)
:::* ผมว่า เราอาจจะบอกว่า ในเขตอำเภอ ก มีหน่วยการปกครองส่วนท้องถิ่นอยู่...แห่ง ได้แก่ ตำบล...แห่ง และองค์การบริหารส่วนท้องถิ่นอยู่...แห่ง โดยตำบลเหล่านั้น ยังแบ่งเป็นหมู่บ้าน...แห่ง ส่วนองค์กรบริหารส่วนท้องถิ่นนั้น แบ่งเป็น องค์การบริหารส่วนตำบล...แห่ง เทศบาลนคร...แห่ง เป็นต้นครับ
:::* การปกครองส่วนท้องถิ่นหน่วยอะไร จะอยู่ในเขตไหน ต้องดูเป็นราย ๆ ไปครับ เพราะบางหน่วยควบหลายเขตตำบล หมู่บ้าน อำเภอ ฯลฯ ได้
:::* ผมใส่และเน้นคำว่า "เขต" เพราะอยากบ่งบอกว่าพื้นที่ทางภูมิศาสตร์
:::* ตำบล หมู่บ้าน ฯลฯ มันเป็นระบบเดิมที่มีมาตั้งแต่รัชกาลที่ 5 ที่ 6 (ตาม พระราชบัญญัติลักษณะปกครองท้องที่ฯ) ต่อมาทางราชการหลังเปลี่ยนแปลงการปกครองเกิดแนวคิดจะตั้งเทศบาล อบต. อบจ. เพื่อลดภาระราชการส่วนการและส่วนภูมิภาค และดูเหมือนจะทำไว้หลอกฝรั่งว่า เรารับแนวคิดเสรีนิยมมากระจายอำนายการปกครองแล้วนะ ดูสิ (อย่างเดียวกับที่เรามีประชาธิปไตยเอาไว้หลอกฝรั่ง) จึงทยอย ๆ ยุบระบบเดิมไป เช่น ถ้าตั้งเทศบาลขึ้นแล้ว หรือถ้าไม่จำเป็นต้องมีอีก ก็ให้เลิกกำนันผู้ใหญ่บ้านไปซะ แต่มาช่วงหลัง ๆ กำนันผู้ใหญ่บ้านแกออกมาเรียกร้องขอความเห็นใจและบอกว่าตำแหน่งแบบนี้ยังจำเป็นอยู่ เหมือนที่เป็นข่าวอยู่ช่วงหนึ่ง รัฐบาลก็เลยเอาใจ แก้พระราชบัญญัติลักษณะปกครองท้องที่ฯ ใน พ.ศ. 2552 ว่า จะยกเลิกตำแหน่งพวกนั้นไม่ได้ ก็เลยขัดกันไปขัดกันมาครับ ผมทิ้งตำราวิชากฎหมายปกครองไว้ที่หอ ถ้าผมพกมา คงจะอธิบายได้ดีกว่านี้ว่าควรทำอย่างไรครับ
:::--Aristitleism 14:43, 24 เมษายน 2554 (ICT)

**เจ้าฟ้าชายวิลเลียม**
ทำไมเจ้าฟ้าชายวิลเลียมแห่งเวลส์จึงเปลี่ยพระยศเป็นเจ้าฟ้าชายวิลเลียม ดยุคแห่งแคมบริดจ์
--124.121.145.94 23:56, 29 เมษายน 2554 (ICT)
: เพราะพระนางเจ้าเอลิซาเบธสถาปนาให้ในวันแต่งงานวันนี้ (29 เมษายน) ครับ --Aristitleism 00:04, 30 เมษายน 2554 (ICT)